København, 12. juli 2013

VEGA præsenterer
**Danske Ginger Ninja tager ny single og nyt album med i VEGA**
*Den danske electropop-trio Ginger Ninja har netop udsendt singlen “Hole in My Head”, der er forløber for deres kommende andet album. Den 13. november går de på scenen i Lille VEGA.*

Den iørefaldende nye single ”Hole in My Head” udkom 8. juli og er en forsmag på Ginger Ninjas andet album, der udkommer i sensommeren og følger op på debutalbummet *Wicked Map* fra 2010. Både electropop-hits fra debuten og kommende favoritter fra det nye album kan høres live i Lille VEGA onsdag den 13. november.

Fra 2009 gik det for alvor stærkt for drengene i Ginger Ninja med sommerhittet “[Sunshine](http://www.youtube.com/watch?v=yKlg8AG9ESU)”, der blev meget flittigt spillet på P3. Ginger Ninja hittede også med “[Bone Will Break Metal](http://www.youtube.com/watch?v=H8cdqLbuB4w&feature=youtu.be)”, og bandet gav koncerter i VEGA og blandt andet på Roskilde Festival, Spot Festival og Start! Festival og var desuden på turné som support for Dizzy Mizz Lizzy.

Trioen Ginger Ninja leverer musik til et stadigt voksende publikum med uafrystelige melodier og en energi, som giver poppen og rocken liv.

**Fakta om koncerten**

Ginger Ninja (DK)
Onsdag den 13. november 2013 kl. 21.00

Lille VEGA, Enghavevej 40, 1674 Kbh. V
Pris: 135 kr. + gebyr

Billetsalget starter mandag den 15. juli kl. 10 via VEGAs hjemmeside, Billetnet.dk og posthuset.
[Læs mere og køb billet til koncerten med Ginger Ninja](http://vega.dk/arrangementer/ginger-ninja-12070.html)

**For yderligere oplysninger kontakt venligst**

Camilla Grausen

Kommunikationsmedarbejder, VEGA

cg@vega.dk